1.IEVADS

Šis ziņojums attiecas uz tādu trīs direktīvu novērtēšanu, kas veido fasējuma tiesisko regulējumu:

Direktīvā 75/107/EEK par pudelēm, ko izmanto kā mērtraukus, paredzēta ar "3" marķētu pudeļu brīva aprite,

Direktīva 76/211/EEK par fasētu produktu pildīšanu pēc svara vai tilpuma attiecas uz daudzumu, kas norādīts uz fasētiem produktiem, un garantē ar "e" marķētu fasētu produktu brīvu apriti, un

ar Direktīvu 2007/45/EK par fasētu produktu nominālajiem daudzumiem aizliedz dalībvalstīm pieņemt noteikumus attiecībā uz fasējumu/pudeļu izmēriem, kas nepārsniedz 10 l vai 10 kg, un nosaka obligātus ES izmērus vīnam un stiprajiem alkoholiskajiem dzērieniem. to piemēro visiem fasētajiem produktiem.

Direktīvas 2007/45/EK 9. panta 1. punktā ir paredzēts, ka Komisija iesniedz ziņojumu Eiropas Parlamentam, Padomei un Eiropas Ekonomikas un sociālo lietu komitejai par direktīvas piemērošanu un rezultātiem. Tā kā minētās trīs direktīvas ir cieši saistītas, tika nolemts, ka būtu jāizmanto iespēja novērtēt šo direktīvu kā kopuma darbību un atbilstību mērķim saskaņā ar Komisijas 2014. gada Normatīvās atbilstības un izpildes (REFIT) programmu.

Direktīvas 75/107/EEK novērtējums nav nekad veikts. Direktīvas 76/211/EEK novērtējums tika veikts 2005. gadā. Pēc Direktīvas 75/106/EEK un 80/232/EEK novērtēšanas tika pieņemta Direktīva 2007/45/EK, ar kuru minētās direktīvas atcēla.

2.TIRGUS LIELUMS

Fasēšanas nozares apgrozījums Eiropas Savienībā tiek lēsts aptuveni EUR 170 miljardu apmērā, bet tās pievienotā vērtība – aptuveni EUR 34 miljardu apmērā. Tie ir 12 % no kopējās pievienotās vērtības, kas tiek radīta galvenajās nozarēs, kurās izmanto fasēšanu (pārtikas un dzērienu, lolojumdzīvnieku barības, ķīmisko vielu, krāsu un mēslošanas līdzekļu, mazgāšanas līdzekļu, kosmētikas un stikla pudeļu nozarēs); tas atbilst 0,3% no ES IKP. Šajās nozarēs darbojas aptuveni 300 000 uzņēmumu, no kuriem lielākā daļa ir mazie un vidējie uzņēmumi (MVU) ar vidēji 17,7 darbiniekiem katrā. Šajās nozarēs uz pilnu slodzi fasēšanā ir nodarbināti aptuveni 640 000 cilvēku; tas veido aptuveni 0,3 % no ES nodarbinātības.

3.NOVĒRTĒTĀS DIREKTĪVAS

Šo trīs direktīvu mērķis ir nodrošināt fasētu produktu brīvu apriti, tādējādi veicinot tirgus izaugsmi un ES rūpniecības konkurētspēju. Saskaņota tirgus uzraudzība nodrošina to, ka pircēji saņem uz iepakojuma norādīto daudzumu, un tādējādi tiek uzlabota patērētāju labklājība. Ierobežojumu atcelšana attiecībā uz izmēru ir uzlabojusi patērētāju izvēli, bet izņēmums attiecībā uz noteikto ES iepakojuma izmēru vīnam un stiprajiem alkoholiskajiem dzērieniem aizsargā MVU no pārmērīga cita izmēra pudeļu pieprasījuma, veicinot konkurenci.

Direktīva 75/107/EEC attiecas uz mērpudelēm (alkoholiskajiem) dzērieniem. Tajā ietverta "fakultatīva saskaņošana", t. i., ražotājs var izvēlēties, vai minēto direktīvu piemērot vai ne. Direktīvā paredzēts, ka ražotāji iepriekš reģistrējas iestādēs, noteikti pienākumi attiecībā uz precizitāti un marķējumu un tirgus uzraudzības iestādēm sniegta statistiska procedūra pudeles satura pārbaudei. Ar šo direktīvu garantē tādu pudeļu brīvu apriti, kas marķētas ar "epsilona spoguļattēla" marķējumu ("3" marķējumu), un to plaši izmanto attiecībā uz stikla pudelēm un burkām.

Direktīva 76/211/EEK attiecas uz daudzumiem, kas norādīti uz produktiem, kuri ir fasēti bez patērētāja klātbūtnes. Tajā arī ir ietverta "fakultatīva saskaņošana", jo iepakotājs/importētājs var izvēlēties, vai minēto direktīvu piemērot vai ne. Direktīvā ir noteikti pienākumi attiecībā uz precizitāti un marķējumu un tirgus uzraudzības iestādēm sniegta statistiska procedūra fasējuma satura daudzuma pārbaudei. Ar šo direktīvu garantē ar "e" marķētu fasētu produktu brīvu apriti, un to plaši izmanto attiecībā uz fasējumiem un pudelēm, ko pārdod lielveikalos un mājamatniecības preču veikalos.

Ar Direktīvu 2007/45/EK aizliedz dalībvalstīm pieņemt noteikumus attiecībā uz fasējumu/pudeļu izmēriem, kas nepārsniedz 10 l vai 10 kg, un nosaka obligātus ES izmērus pārdotākā tilpuma vīnam un stiprajiem alkoholiskajiem dzērieniem. Periods pakāpeniskai tādu valsts noteikumu piemērošanas izbeigšanai, kas attiecas uz konkrētu produktu fasējumu/pudeļu izmēriem, beidzās 2013. gadā.

4.NOVĒRTĒJUMS

Direktīvu darbības novērtēšanu Komisija uzticēja ārējam darbuzņēmējām, kurš sagatavoja pētījumu, balstoties uz:

intervijām ar plašu ieinteresēto personu loku (patērētāju organizācijām, nozares asociācijām un valstu iestādēm),

sabiedrisko apspriešanu tiešsaistē,

individuālu patērētāju, uzņēmumu un ekspertu mērķtiecīgu aptauju, un